เจ้าหญิงโซฟีแห่งบาวาเรีย

เจ้าหญิงโซฟีแห่งบาวาเรีย (Princess Sophie of Bavaria: , Prinzessin Sophie von Bayern ) ทรงเป็นเจ้าหญิงแห่งบาวาเรีย เป็นพระชายาในอาร์ชดยุกฟรันซ์ คาร์ลแห่งออสเตรียและพระราชชนนีในจักรพรรดิฟรันทซ์ โยเซ็ฟที่ 1 แห่งออสเตรียด้วย

**พระราชประวัติ**
เจ้าหญิงโซฟี ประสูติเมื่อวันที่ 27 มกราคม พ.ศ. 2348 เป็นพระราชธิดาในพระเจ้ามัคซีมีลีอานที่ 1 โยเซ็ฟ แห่งบาวาเรีย และพระมเหสีองค์ที่ 2 ของพระองค์ เจ้าหญิงคาโรลีเนอแห่งบาเดิน พระองค์มีพระขนิษฐาฝาแฝด 1 พระองค์คือ เจ้าหญิงมารีอา อันนา ซึ่งทรงไปอภิเษกสมรสกับพระเจ้าฟรีดริช เอากุสท์ที่ 2 แห่งซัคเซิน เมื่อทรงพระเยาว์ พระองค์ทรงได้รับการศึกษาตั้งแต่เมื่อมีพระชันษาเพียง 3 ชันษา โดยทรงได้รับการศึกษาพร้อมกับพระขนิษฐาฝาแฝดของพระองค์

**อภิเษกสมรส**
เมื่อวันที่ 4 พฤศจิกายน พ.ศ. 2367 ซึ่งขณะนั้น มีพระชันษาเพียง 19 ชันษา พระองค์ทรงอภิเษกสมรสกับอาร์ชดยุกฟรันซ์ คาร์ลแห่งออสเตรีย พระราชโอรสในจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ และพระมเหสีองค์ที่ 2 เจ้าหญิงมาเรีย เทเรซาแห่งนาโปลีและซิซิลี โดยภายหลังอภิเษกสมรส พระองค์ทรงได้รับการสถาปนาเป็น อาร์ชดัชเชสโซฟีแห่งออสเตรีย (Her Imperial and Royal Highness Archduchess Sophie of Austria)  ทั้ง 2 พระองค์มีพระโอรส 3 พระองค์ และพระธิดาเพียง 1 พระองค์ ดังนี้...- จักรพรรดิฟรันทซ์ โยเซ็ฟที่ 1 แห่งออสเตรีย เสด็จพระราชสมภพเมื่อวันที่ 18 สิงหาคม พ.ศ. 2373 และเสด็จสวรรคตเมื่อวันที่ 21 พฤศจิกายน พ.ศ. 2459 ทรงอภิเษกสมรสกับดัชเชสเอลีซาเบ็ทในบาวาเรีย มีพระราชโอรส 1 พระองค์ และพระราชธิดา 4 พระองค์- จักรพรรดิมัคซีมีลีอานที่ 1 แห่งเม็กซิโก เสด็จพระราชสมภพเมื่อวันที่ 6 กรกฎาคม พ.ศ. 2375  ขึ้นครองราชย์เป็นสมเด็จพระจักรพรรดิแห่งเม็กซิโก เมื่อวันที่ 10 เมษายน พ.ศ. 2407 และเสด็จสวรรคตเนื่องจากการปฏิวัติในเม็กซิโกเมื่อวันที่ 19 มิถุนายน พ.ศ. 2410 ทรงอภิเษกสมรสกับเจ้าหญิงชาร์ล็อตแห่งเบลเยียม ทรงไม่มีพระราชโอรสหรือพระราชธิดาเลย- อาร์ชดยุกคาร์ล ลูทวิช โยเซ็ฟ มารีอาแห่งออสเตรีย ประสูติเมื่อวันที่ 30 กรกฎาคม พ.ศ. 2376 สิ้นพระชนม์เมื่อวันที่ 19 พฤษภาคม พ.ศ. 2439 ทรงอภิเษกสมรสครั้งแรกกับเจ้าหญิงมาร์กาเรเทอแห่งซัคเซิน พระราชธิดาในพระเจ้าโยฮันที่ 1 แห่งซัคเซิน และเจ้าหญิงอมาลี เอากุสเทอแห่งบาวาเรีย ทั้งสองพระองค์ทรงไม่มีพระโอรสหรือพระธิดาเลย ต่อมาทรงอภิเษกสมรสครั้งที่ 2 กับเจ้าหญิงมาเรีย แอนนันซิเอตาแห่งซิซิลีทั้งสองพระราชธิดาในพระเจ้าแฟร์ดินันโดที่ 2 แห่งซิซิลีทั้งสอง และอาร์ชดัชเชสมาเรีย เทเรซาแห่งออสเตรีย มีพระโอรส 3 พระองค์ และพระธิดา 1 พระองค์ และทรงอภิเษกสมรสเป็นครั้งที่ 3 กับอิงฟังตามารีอา ตึเรซาแห่งโปรตุเกส พระราชธิดาในพระเจ้ามีแกลแห่งโปรตุเกส และเจ้าหญิงอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค มีพระธิดา 2 พระองค์- อาร์ชดัชเชสมารีอา อันนา คาโรลีนาแห่งออสเตรีย ประสูติเมื่อวันที่ 27 ตุลาคม พ.ศ. 2378 และสิ้นพระชนม์กะทันหันเมื่อวันที่ 5 กุมภาพันธ์ พ.ศ. 2383- อาร์ชดยุกลูทวิช วิคทอร์ โยเซ็ฟ อันโทนแห่งออสเตรีย ประสูติเมื่อวันที่ 15 พฤษภาคม พ.ศ. 2385 สิ้นพระชนม์เมื่อวันที่ 18 มกราคม พ.ศ. 2462 ทรงไม่อภิเษกสมรส

**อาร์ชดัชเชสแห่งออสเตรีย**
หลังจากทรงอภิเษกสมรสแล้ว พระองค์ทรงอิทธิพลต่อราชสำนักเพิ่มมากขึ้น โดยทรงคิดที่จะให้พระโอรสองค์โตของพระองค์ อาร์ชดยุกฟรานซ์ โจเซฟได้ขึ้นครองราชย์เป็นสมเด็จพระจักรพรรดิแห่งออสเตรีย เป็นเหตุให้นำไปสู่ปัญหาการเมืองในออสเตรียเลยทีเดียว โดยในระหว่างที่มีการก่อปฏิวัติเมื่อปีพ.ศ. 2391 พระองค์ทรงทูลเกลี้ยกล่อมให้พระสวามีทรงไปเกลี้ยกล่อมให้สมเด็จพระจักรพรรดิเฟอร์ดินานด์ พระเชษฐาสละราชสมบัติให้กับพระองค์ โดยพระองค์ก็จะทรงมอบราชสมบัติอีกต่อให้กับพระโอรสองค์โตของพระองค์ ทำให้พระโอรสของพระองค์ทรงขึ้นเถลิงวัลย์ครองราชย์สมบัติเป็นสมเด็จพระจักรพรรดิแห่งออสเตรียในเวลาต่อมา
ภายหลังที่พระโอรสองค์โตทรงขึ้นครองราชย์แล้ว พระองค์จึงทรงมีอำนาจอยู่เบื้องหลังราชบัลลังก์ โดยพระองค์ทรงจัดหาเจ้าสาวที่จะทรงมาเป็นสมเด็จพระจักรพรรดินีแห่งออสเตรีย โดยพระองค์ทรงให้ดัชเชสเฮเลนแห่งบาวาเรีย ซึ่งเป็นพระธิดาในเจ้าหญิงลูโดวิกา พระขนิษฐาแท้ ๆ ของพระองค์ แต่สมเด็จพระจักรพรรดิทรงปฏิเสธที่จะอภิเษกสมรสกับดัชเชสลูโดวิกา โดยพระองค์จะทรงอภิเษกสมรสกับดัชเชสเอลิซาเบธ พระขนิษฐาในดัชเชสเฮเลน และพระธิดาองค์เล็กในเจ้าหญิงลูโดวิกา ทำให้อาร์ชดัชเชสโซฟีทรงกริ้วเป็นอย่างมาก แต่ก็ทรงยอมให้มีการจัดพระราชพิธีอภิเษกสมรสระหว่างสมเด็จพระจักรพรรดิฟรานซ์ โจเซฟกับดัชเชสเอลิซาเบธ พอหลังอภิเษกสมรส ดัชเชสเอลิซาเบธทรงได้รับการสถาปนาเป็นสมเด็จพระจักรพรรดินีแห่งออสเตรีย
อาร์ชดัชเชสโซฟีทรงไม่ชอบสมเด็จพระจักรพรรดินีเอลิซาเบธเป็นอย่างยิ่ง เพราะทรงเห็นว่าไม่เหมาะสมที่จะเป็นจักรพรรดินีมเหสี แทนที่จะทรงเป็นดัชเชสเฮเลน พระเชษฐภคินี โดยทรงดูถูกและทรงกล่าวว่าร้ายสมเด็จพระจักรพรรดินีเอลิซาเบธตลอดเวลา และจะทรงกีดกันพระองค์ทุกวิถีทาง เพื่อลดความสำคัญของพระสุณิสาของพระองค์ แต่ว่า ด้วยเหตุนี้ สมเด็จพระจักรพรรดิฟรานซ์ โจเซฟ ทรงกริ้วพระองค์อย่างมาก ที่ทรงกลั่นแกล้ง ให้ร้ายพระมเหสีของพระองค์มาโดยตลอด เมื่อพระองค์ทรงทราบที่พระโอรสทรงกริ้วพระองคมาก ถึงกับเสียพระทัย ซึ่งจากนั้น พระองค์ก็ไม่ทรงเข้าไปยุ่มย่ามอะไรกับสมเด็จพระจักรพรรดินีและพระราชบุตรอีกเลย

**สิ้นพระชนม์**
ในช่วงสุดท้ายของพระชนม์ชีพ พระองค์ทรงประทับอยู่แต่ในพระตำหนัก ไม่ทรงออกงานปฏิบัติพระกรณียกิจอันใดเลย เหตุผลเนื่องจากการสวรรคตของพระโอรสองค์รองของพระองค์ สมเด็จพระจักรพรรดิแม็กซีมีเลียนแห่งเม็กซิโก พระองค์จึงทรงอยู่ในห้วงแห่งความทุกข์ตลอดมาจนกระทั่งสิ้นพระชนม์
อาร์ชดัชเชสโซฟีสิ้นพระชนม์เมื่อวันที่ 28 พฤษภาคม พ.ศ. 2415 ด้วยเนื้องอกในสมอง พระศพถูกฝังไว้ที่วิหารฮาพส์บวร์ค กรุงเวียนนา โดยถูกฝังเคียงข้างพระสวามี

**ราชตระกูล**

**อ้างอิง**
 Kenneth MacMillan's 1978 ballet, Mayerling (ballet) - Michael Kunze's 1992 musical Elisabeth (musical) 

**แหล่งข้อมูลอื่น**
  Historical Boys' Royal Costume: King Maximilian I Joseph: Second Family-  Genealogy.eu: Royal and Noble Family Trees
2415
ซ
ซ
ซ
ซ
ซ
หมวดหมู่:บุคคลฝาแฝด
หมวดหมู่:พระเจ้ามัคซีมีลีอานที่ 1 โยเซ็ฟ แห่งบาวาเรีย